|  |  |  |
| --- | --- | --- |
| Prvi.jpg | | 25. новембар 2014. **11/14** |
|  |  | |

|  |
| --- |
| **новембар 2014. године** |
| САОПШТЕЊЕ ЗА МЕДИЈЕ |

**Просјечна нето плата у октобру 826 КМ**

**Највиша просјечна нето плата у подручју *Финансијске дјелатности и дјелатности осигурања* 1 272 КМ, најнижа у подручју *Административне и помоћне услужне дјелатности* 506 КМ**

Просјечна мјесечна нето платазапослених у Републици Српској,исплаћена у октобру 2014. године износи826 КМ, а просјечна мјесечна бруто плата 1 333 КМ.

У односу на октобар 2013. године, просјечна нето плата исплаћена у октобру 2014. реално је већа за 2,4%, док је у односу на септембар 2014. године мања реално за 1,6%.

До смањења просјечне нето плате у октобру 2014. године у односу на септембар 2014. дошло је углавном због мањег броја прековремених часова рада остварених у подручју вађење руда и камена, прерађивачка индустрија, производња и снабдијевање електричном енергијом, гасом, паром и климатизација, а које запошљавају значајан број радника.

Посматрано по подручјима, у октобру 2014. године, највиша просјечна нето плата исплаћена је у подручју *Финансијске дјелатности и дјелатности осигурања* и износи 1 272 КМ. Са друге стране, најнижа плата у октобру 2014. исплаћена је у подручју *Административне и помоћне услужне дјелатности* 506 КМ.

У октобру 2014. године, у односу на септембар 2014, номинални раст исплаћене нето плате забиљежен је у подручјима *Остале услужне дјелатности* 3,4%, *Умјетност, забава и рекреација* 2,9% и *Пословање некретнинама* 2,7%.

Највеће смањење исплаћене нето плате, у номиналном износу, забиљежено је у подручјима *Вађење руда и камена* 2,7%, *Информације и комуникације* 2,4% и *Производња и снабдијевање електричном енергијом, гасом, паром и климатизација* 2,3%.

км



Графикон 1. Просјечнe нето платe запослених по мјесецима

**Мјесечна инфлација у октобру 2014. године 0,9%**

**Годишња инфлација (X 2014/X 2013.) -0,2%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у октобру 2014. године у односу на претходни мјесец, у просјеку су више за 0,9%, док су на годишњем нивоу ниже за 0,2%.

Посматрано по категоријама потрошње, највећи раст забиљежен je у одјељку *Становање* 11,5%, усљед виших цијена електричне енергије - прелазак на обрачун по вишим (зимским) тарифама, затим слиједи одјељак *Одјећа и обућа* 0,8%, због виших цијена нових колекција одјеће и обуће, одјељак *Остала добра и услуге* 0,4%, усљед виших цијена у групи производи за личну хигијену, одјељак *Здравство* (0,2%), усљед виших набавних цијена појединих врста лијекова, а нешто мањи раст забиљежен је у одјељцима *Алкохолна пића и дуван* и *Намјештај и покућство* (0,1%).

Ниже цијене забиљежене су у одјељцима: *Храна и безалкохолна пића* (1,5%), *Превоз* (0,1%) и *Рекреација и култура* (0,1%).

У одјељку *Храна и безалкохолна пића* (1,5%) ниже цијене забиљежене су код већине група, као посљедица већег броја акцијских попуста и трајно ниских цијена у октобру мјесецу. Знатан пад цијена уочљив је у групи воће (11,6%), првенствено због смањења цијена лимуна од 22,4%.

У одјељцима *Комуникације,* *Образовање* и *Ресторани и хотели*,у односу на претходни мјесец, цијене су у просјеку остале исте.

**Цијене произвођача индустријских производа на домаћем тржишту (X 2014/IX 2014.) у просјеку ниже 0,1%**

Цијенe произвођачa индустријских производа на домаћем тржишту у октобру 2014. године у односу на септембар 2014. године у просјеку су ниже за 0,1%, у односу на октобар 2013. године у просјеку су ниже за 0,2%, a у односу на децембар 2013. године у просјеку су остале на истом нивоу.

Посматрано по намјени потрошње, у октобру 2014. године, у односу на септембар 2014. године, цијене енергије у просјеку су више за 0,1%, цијене интермедијарних производа у просјеку су ниже за 0,2%, цијене нетрајних производа за широку потрошњу за 0,1%, док су цијене капиталних прозвода као и цијене трајних производа за широку потрошњу у просјеку остале на истом нивоу.

Цијене нетрајних производа за широку потрошњу посматрано по намјени потрошње, у октобру 2014. године, у односу на октобар 2013. у просјеку су више за 0,3%, цијене капиталних прозвода у просјеку су ниже за 1,3%, цијене трајних производа за широку потрошњу за 0,9%, цијене енергије као и цијене интермедијарних производа за 0,2%.

Посматрано по подручјима индустријске производње (PRODCOM), цијене подручја (Б) вађење руда и камена у октобру 2014. године у односу на септембар 2014. године у просјеку су више за 0,9%, цијене подручја (Ц) прерађивачка индустрија у просјеку су ниже за 0,2%, док су цијене подручја (Д) производња и снабдијевање електричном енергијом, гасом, паром и климатизација, у просјеку остале на истом нивоу.

У октобру 2014. године, у односу на октобар 2013, цијене подручја *Вађење руда и камена*у просјеку су ниже за 0,5%, цијене подручја*Прерађивачка индустрија* за 0,3%, док суцијене подручјапроизводња и снабдијевање електричном енергијом, гасом, паром и климатизација у просјеку остале на истом нивоу.

**Цијене произвођача индустријских производа на страном тржишту (X 2014/IX 2014.) у просјеку више 0,2%**

Цијенe произвођачa индустријских производа на страном тржишту у октобру 2014. године у односу на септембар 2014. године у просјеку су више за 0,2%, а у односу на октобар 2013. године као и у односу на децембар 2013. године у просјеку су ниже за 0,8%.

Посматрано по намјени потрошње, у октобру 2014. године у односу на септембар 2014. године цијене нетрајних производа за широку потрошњу у просјеку су више зa 0,4%, цијене интермедијарних производа као и цијене капиталних производа су више зa 0,2%, док су цијене енергије као и цијене трајних производа за широку потрошњу у просјеку остале на истом нивоу.

Цијене трајних производа за широку потрошњу посматрано по намјени потрошње, у октобру 2014, у односу на октобар 2013. у просјеку су више за 1,4%, цијене нетрајних производа за широку потрошњу за 0,9%, цијене капиталних прозвода у просјеку су ниже за 1,3%, цијене енергије за 0,5% и цијене интермедијарних производа за 0,2%.

Посматрано по подручјима индустријске производње (PRODCOM), цијене подручја (Ц) прерађивачка индустрија у октобру 2014. године у односу на септембар 2014. године у просјеку су више за 0,2%, док су цијене подручја (Б) вађење руда и камена као и цијене подручја (Д) производња и снабдијевање електричном енергијом, гасом, паром и климатизација у просјеку остале на истом нивоу.

У октобру 2014. године, у односу на октобар 2013, цијене подручја *Вађење руда и камена*више су за 12,6%, док су цијене подручjа *Прерађивачка индустрија* у просјеку ниже за 0,5%.

**Календарски прилагођена индустријска производња (X 2014/X 2013.) већа 6,6%**

**Десезонирана индустријска производња (X 2014/IX 2014.) мања 0,8%**

**Број запослених у индустрији (X 2014/X 2013.) већи 2,0%**

**Календарски прилагођена индустријска производња** у октобру 2014. године у поређењу са октобром 2013. већа је за 6,6%. У *Прерађивачкој индустрији* остварен је раст од 11,3%, и у подручју *Производња и снабдијевање електричном енергијом, гасом, паром и климатизацији* раст од 3,5%, док је у подручју *Вађења руда и камена* забиљежен пад од 1,7%. Посматрано према главним индустријским групама по основу економске намјене производа, производња енергије у октобру 2014. године у поређењу са октобром 2013, већа је за 14,9%, трајних производа за широку потрошњу за 7,7%, капиталних производа за 5,6%, нетрајних производа за широку потрошњу за 3,4%, док је производња интермедијарних производа мања за 0,4%.

**Десезонирана индустријска производња** у октобру 2014. године у поређењу са септембром 2014. мања је за 0,8%. У подручју *Вађења руда и камена* забиљежен је раст од 6,3%, у *Прерађивачкој индустрији* раст од 2,1%, док је у подручју *Производња и снабдијевање електричном енергијом, гасом, паром и климатизацији* остварен пад од 10,2%. Посматрано према главним индустријским групама по основу економске намјене производа, у октобру 2014. године у поређењу са септембром 2014. десезонирана производња капиталних производа већа је за 8,7%, интермедијарних и нетрајних производа за широку потрошњу за 0,7%, док је производња трајних производа за широку потрошњу мања за 2,2% и енергије за 3,1%.

**Број запослених у индустрији** у октобру 2014. године у односу на просјечан мјесечни број запослених у 2013. години већи је за 3,0%, у односу на исти мјесец прошле године већи је за 2,0% и у односу на септембар 2014. године за 0,4%. Број запослених у индустрији у периоду јануар - октобар 2014. године, у односу на исти период прошле године, већи је за 1,6%. У истом периоду у подручју *Вађење руда и камена* остварен је раст од 5,5%, у подручју *Производња и снабдијевање електричном енергијом, гасом, паром и климатизацији* раст од 3,3% и у подручју *Прерађивачка индустрија* раст од 0,9%.

Графикон 2. Индекси индустријске производње, IХ 2010 – IХ 2014. (∅2010=100)

**Извоз (I-X 2014/I-X 2013.) повећан 6,0%**

**Покривеност увоза извозом (у периоду I-X 2014.) 55,7%**

У октобру 2014. године остварен је извоз у вриједности од 256 милиона КМ и увоз у вриједности од 506 милиона КМ.

У периоду јануар - октобар 2014. остварен је извоз у вриједности од 2 милијарде 275 милиона КМ, што је за 6,0% више у односу на исти период претходне године. Увоз је, у истом периоду, износио 4 милијарде 87 милиона КМ, што је за 9,3% више у односу на исти период претходне године. Проценат покривености увоза извозом за првих десет мјесеци текуће године износио је 55,7%.

У погледу географске дистрибуције робне размјене Републикe Српскe са иностранством, у периоду јануар - октобар 2014. године, највише се извозило у Италију и то у вриједности од 426 милиона КМ, односно 18,7%, те у Србију 336 милиона КМ, односно 14,8% од укупног оствареног извоза.

У истом периоду, највише се увозило из Русије и то у вриједности од 881 милион КМ, односно 21,6% и из Србије, у вриједности од 654 милиона КМ, односно 16,0% од укупно оствареног увоза.

Посматрано по групама производа, у периоду јануар - октобар 2014. године, највеће учешће у извозу остварују нафтна уља и уља добиjена од битуменозних минерала (осим сирових) са укупном вриједношћу од 208 милиона КМ, што износи 9,1% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 859 милиона КМ, што износи 21,0% од укупног увоза.

хиљ. КМ

2013

2014

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Биљана Тешић  [Biljana.tesic@rzs.rs.ba](mailto:Biljana.tesic@rzs.rs.ba)  Јасминка Милић  [jasminka.milic@rzs.rs.ba](mailto:jasminka.milic@rzs.rs.ba) |
| **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |